ถ้าโดนสุนัขงับเป็นรอยขาวๆ พอเอามือลูบก็หายเป็นปกติ ไม่มีรอยแดง1.อยากทราบว่าจะติดเชื้อพิษสุนัขบ้าไหมคะ กรณีสุนัขมีเชื้อค่ะ2. หลังจากได้รับเชื้อเราไปฉีดวัคซีนได้ช้าที่สุดไม่เกินกี่วันคะ ?3. ถ้าสุนัขโดนสุนัขอีกตัวที่มีเชื้อพิษสุนัขบ้ากัด สุนัขที่โดนกัดจะเริ่มออกอาการว่าเป็นบ้าหลังจากโดนกัดกี่วันคะ4. ถ้าสุนัขที่เราสงสัยว่ามีเชื้อกัดเรา เวลาผ่านไปกี่วันคะ ถึงจะมั่นใจว่าสุนัขตัวนั้นไม่ได้เป็นโรคพิษสุนัขบ้า 4-5 วันอาการปกติ ไม่ตายภายใน 10 วัน ใช่ไหมคะ
สวัสดีค่ะ 1. หากผิวหนังไม่มีบาดแผล ไม่มีรอยแดง ไม่มีรอยช้ำ โอกาสที่จะติดเชื้อพิษสุนัขบ้าก็ไม่มีค่ะ2. โดยปกติควรฉีดภายในไม่เกิน 3 วัน อย่างไรก็ตาม หากยังไม่แสดงอาการของโรคพิษสุนัขบ้า การฉีดช้ากว่านี้ ก็จะช่วยป้องกันได้อยู่ค่ะ3. ระยะฟักตัวของโรคพิษสุนัขบ้าในสุนัขจะอยู่ที่ประมาณ 3-8 สัปดาห์ค่ะ4. เชื้อพิษสุนัขบ้าจะออกมาทางน้ำลายก่อนที่สุนัขจะแสดงอาการประมาณ 3-4 วัน และเมื่อแสดงอาการแล้ว มักตายภายใน 10 วัน ดังนั้นหากผ่านไป 14 วันแล้วสุนัขไม่ตาย แสดงว่าสุนัขไม่ได้เป็นโรคพิษสุนัขบ้าค่ะ